རང་རིག་འོད་གསལ་དོན་དམ་ཧེ་རུ་ཀ །པདྨ་ལས་འབྲེལ་བདེ་ཆེན་འཁོར་ལོར་བཞུགས། །བདག་རྒྱུད་སྨིན་ཅིང་གྲོལ་བར་མཛད་དུ་གསོལ། །ཀ་དག་རིག་པ་བསམ་བརྗོད་བློ་ལས་འདས། །གང་ཤར་མ་བཅོས་འཛིན་མེད་ངང་དུ་ཞོག །གཉིས་འཛིན་འཁྲུལ་སྣང་བློ་ཡིས་མདུད་པ་བོར། །ངང་གནས་ཡེ་ཤེས་ཆེན་པོའི་དགོངས་པ་འདི། །མ་བཅོས་རང་རིག་གཞི་མེད་རྩ་བ་བྲལ། །ཕྱི་

ཡུལ་མ་འཛིན་གང་ཤར་ཀློང་དུ་སྐྱོངས། །ནང་རྐྱེན་སེམས་བྱུང་རྟོག་པ་ཆོས་སྐུ་ཡི། །རང་ཞལ་སོ་མ་གཉུག་སེམས་ཡེ་ཤེས་ངང་། །རིག་དབྱིངས་སྤྲོས་བྲལ་མི་འགྱུར་ངང་གདངས་སྐྱོངས། །གཅེར་གྲོལ་རིག་པ་ཀུན་བཟང་དགོངས་པའོ། །དེ་སྐད་དམ་པ་སེང་གེའི་བཞེད་དོན་དུ། །མདོ་མེད་སྤྲང་འཁྱམས་སུ་ཁའི་མིང་གིས་བྲིས། དགེའོ།། ཀ་དག་རིག་པ་ཟང་ཐལ། །བཅོས་བསྒྱུར་འཛིན་པས་མ་བཅིང་། །གསལ་སྟོང་འཛིན་མེད་ངང་དུ། །རིག་པ་རང་བྱུང་ཡེ་ཤེས། །བློ་འདས་ཡེ་གྲོལ་དགོངས་པ། །མ་བཅོས་གཉུག་མར་སྐྱོངས་མཛོད། །ཆོས་སྐུའི་གཏན་སྲིད་ཟིན་ཡོང་།སུ་ཁ་བཛྲ་གྱིས་བྲིས་པའོ།།